RETRIBUCIÓNS POR DEDICACIÓNS EXCLUSIVAS E PARCIAIS DO CONCELLO DA GUARDA
ADMINISTRACIÓN LOCAL — Municipal — Guarda, A (Outros documentos, notificacións e informacións públicas, 14/07/2015)

Faise público, en cumprimento do artigo 75.5 da Lei 7/1985, de 2 de abril, reguladora da Bases de Réxime Local, o acordo do Pleno do Concello da Guarda adoptado en sesión celebrada o pasado 25 de xuño de 2015 relativo á seguinte proposta da Alcaldía de retribucións e indemnizacións por dedicación exclusivas e parciais do Alcalde o concelleiros do Concello da Guarda que foi aprobada co voto favorable de 7 concelleiros (7 do grupo municipal do PSOE), co voto en contra de 5 concelleiros (3 do Grupo Municipal do BNG e 2 do Grupo Mixto) e 5 abstencións (5 do Grupo Municipal do Partido Popular): Examinado o procedemento incoado para sinalar as retribucións e indemnizacións ós membros deste Corporación, con base no preceptuado no Art.75 da LBRL e 13 do ROF, estudiadas as características particulares deste Concello, formulase a seguinte proposta: PRIMEIRO.—Aproba-la seguinte relación de membros da Corporación que desempeñaran o seu cargo en réxime de dedicación exclusiva e coa contía que se indica: • O Alcalde-Presidente, cunha retribución anual bruta de 48.000,00 €. • O 1º Tenente-Alcalde, e concelleiro de Vias e Obras, Emerxencias e Seguimento de Proxectos, cunha retribución anual bruta de 35.000,00 €. Estas retribucións faceranse efectivas, no seu caso, a partires da data de aprobación desta proposta polo Pleno da Corporación. As citadas retribucións experimentaran cada ano o incremento que dispoña a lexislación do Estado e a Corporación de A Guarda recoñeza con carácter xeral os funcionarios e persoal laboral ó servicio da Administración Local de A Guarda. De conformidade coa lexislación vixente, os cargos que se exerzan con dedicación exclusiva serán incompatibles con calquera outra retribución con cargo ós orzamentos das Administracións Públicas e dos entes, organismos e empresas delas dependentes. Os cargos con dedicación exclusiva serán dados de alta no Réxime Xeral da Seguridade Social, asumindo o Concello as cotas que se impoñen as Empresas en relación cos traballadores ó seu servicio (cota empresarial). SEGUNDO.—Aproba-la seguinte relación de membros da Corporación que desempeñaran o seu cargo en réxime de dedicación parcial e coa contía que se indica: • 2º Teniente-Alcalde e Concelleira de Facenda, Desenvolvemento económico e Persoal, cunha retribución anual bruta de 22.000,00 €. • A Concelleira delegada de Cultura, Educación e Xuventude, cunha retribución anual bruta de 15.000,00 €. Estas retribucións faceranse efectivas no seu caso, a partires da data de aprobación desta proposta polo Pleno da Corporación. As citadas retribucións experimentaran cada ano o incremento que dispoña a lexislación do Estado e a Corporación de A Guarda recoñeza con carácter xeral os funcionarios e persoal laboral ó servicio da Administración Local de A Guarda. Os cargos con dedicación parcial serán dados de alta no Réxime Xeral da Seguridade Social, asumindo o Concello as cotas que se impoñen as Empresas en relación cos traballadores ó seu servicio (cota empresarial). O réxime de dedicación mínima necesaria na dedicación parcial será de dezasete horas e media semanais. TERCEIRO.—Publicar, en cumprimento do artigo 75.5 da Lei de Bases de Réxime Local, o presente acordo no Boletín Oficial da Provincia e na Páxina Web Municipal A Guarda, 2 de xullo de 2015.—O Alcalde, Antonio Lomba Baz.